stanford-oval/wikipedia huggingface dataset:
ריקי לייק
פילמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שנה | כותרת | תפקיד |
| --- | --- | --- |
| 1988 | היירספריי | טרייסי טורנבלד |
| 1988 | The In Crowd | רקדנית |
| 1988 | נערה עובדת | שושבינה |
| 1989 | קוקי | פיה (Pia) |
| 1989 | Last Exit To Brooklyn | דונה |
| 1989 | Baby Cakes | גרייס הארט |
| 1992 | בתוך מונקי זטרלנד | בלה הסטוקרית |
| 1996 | גברת וינטרבורן | קוני דויל |
| 2007 | פארק | פגי |
| 2017 | מזל תאומים | ונסה |
הערות שוליים

1 2  "Ricki Lake Biography (1968-)". FilmReference.com.
↑  Werts, Diane (6 בדצמבר 1993). "Respect earns Ricki Lake success on TV". Baltimore Sun. {{cite news}}:  (עזרה)
↑  Albiniak, Paige (20 באפריל 2011). "EXCLUSIVE: Ricki Lake Returning to Daytime". Broadcasting & Cable. {{cite news}}:  (עזרה)
↑  דודי כספי, דודי כספי‏, ריקי לייק חוזרת: מגישת הטלוויזיה שעברה מהפך, באתר וואלה, 10 בספטמבר 2012
↑  "Donahue, Sally, Geraldo, Montel, Ricki: Talk Show Hosts Together For The First Time". Oprah.com. 8 בנובמבר 2010. {{cite web}}:  (עזרה)
↑  Yamato, Jen (12 בפברואר 2014). "Ricki Lake, Abby Epstein Push 'Sweetening The Pill' Birth Control Doc". {{cite news}}:  (עזרה)
| --- | --- |
בקרת זהויות :  NLI: 987007342382405171  PLWABN: 9810644824305606  BnF: cb141958992 (data)  GND: 122198441  ISNI: 0000 0000 7840 1307  LCCN: n95077171  MusicBrainz: c4cb39e3-f2bb-4e68-b67c-a3931577aef9  NKC: xx0161020  NTA: 089179293  SNAC: w68h0510  VIAF: 14983655   WorldCat (עם VIAF): 14983655 
ריקי לייק בפרימיירה, אפריל 2007
בדר עבד אל-עאטי

| --- | --- |

 לידה:  8 בפברואר 1966 (בן 58) אסיוט, מצרים 
 מדינה:  מצרים 
 השכלה:  אוניברסיטת קהיר 
 
 
 
באדר אחמד מוחמד עבד אל-עאטי (בערבית: بدر أحمد محمد عبد العاطي. נולד ב-8 בפברואר 1966) הוא דיפלומט ושגריר מצרי המכהן בתפקיד שר החוץ של מצרים.
ביוגרפיה > ראשית דרכו

באדר אחמד מוחמד עבד אל-אטי נולד ב-8 בפברואר 1966 באסיוט. את התואר ראשון הוא למד בפקולטה לכלכלה ומדע המדינה באוניברסיטת קהיר. בנוסף הוא עשה תואר ראשון במדעי המדינה ב-1987 באוניברסיטת קהיר, תואר שני ביחסים בינלאומיים באותה אוניברסיטה, וכן דוקטורט ביחסים בינלאומיים ב-2003.
ביוגרפיה > קריירה

הוא עבד כחוקר במרכז אל-אהרם למחקרים פוליטיים ואסטרטגיים בקהיר ב-1989, במרכז זה למדו דמויות רבות מהפוליטיקה והדיפלומטיה המצרית והערבית.
ביוגרפיה > תפקידים

בדר עבד שימש כשגריר מצרים בגרמניה בין 2015 ל-2019. בשנים אלו הוא דחף להרחבת היחסים בין מצרים לגרמניה, ולהגברת שיתוף הפעולה בתחומים שונים במהלך כהונתה של קנצלרית גרמניה אנגלה מרקל.
הוא שימש כסגן עוזר מזכיר המדינה, דובר רשמי של משרד החוץ ומנהל המחלקה לדיפלומטיה ציבורית בין 2013 ל-2015.
סגן עוזר מזכיר המדינה לענייני האיחוד האירופי ומערב אירופה.
מתאם ארצי של האיחוד לים התיכון בין 2012 ל-2013.
סגן ראש הנציגות בשגרירות הרפובליקה הערבית של מצרים בבריסל בין השנים 2008–2012.
מנהל לענייני פלסטין במשרד החוץ המצרי בין השנים 2007-2008.
יועץ בשגרירות הרפובליקה הערבית של מצרים בוושינגטון ואחראי על תיקי הקונגרס וענייני אפריקה בין השנים 2003–2007.
מזכיר ראשון בלשכת שר החוץ האחראי על תיקי ענייני אפריקה ותהליך השלום במזרח התיכון בין השנים 2001 ל-2003.
מזכיר שני בשגרירות הרפובליקה הערבית של מצרים בטוקיו, אחראי לענייני אפריקה ותהליך השלום במזרח התיכון ובאיראן בין 1997 ל-2001.
מזכיר שני במשרדו של סגן עוזר מזכיר המדינה לשיתוף פעולה כלכלי אזורי במזרח התיכון בין השנים 1995–1997.
הוא שימש כחבר במשלחת המצרית לוועידה הכלכלית של קהיר למזרח התיכון וצפון אפריקה ב-1996.
מזכיר שלישי בשגרירות הרפובליקה הערבית של מצרים בתל אביב, אחראי לענייני פנים ישראלים ותהליך השלום במזרח התיכון בין השנים 1991-1995, ונספח במשרד החוץ בין השנים 1989–1991.
הוא היה מרצה באקדמיית נאצר למדעי הצבא בקהיר ב-2003, וכתב כמה מאמרים וספרים בתחום הגאופוליטיקה.
הערות שוליים

1 2  wafaa alagaa, السيرة الذاتية للسفير بدر عبد العاطي وزير الخارجية فى التشكيل الوزاري الجديد, مجلة نهر الامل, ‏3 ביולי 2024
↑  ביוגרפיה של השגריר בדר עבד אל-עאטי.
↑  من هو وزير الخارجية الجديد السفير بدر عبد العاطي | صوت المسيحي الحر, صوت المسيحي الحر, ‏3 ביוני 2024
↑  אודות בדר עבד אל-עאטי.
| --- | --- |
בקרת זהויות :  GND: 1209874997  ISNI: 0000 0000 3730 9299  LCCN: n98950755  VIAF: 118647558   WorldCat (עם VIAF): 118647558
עבדאללה בו-חביב

עבדאללה בּוּ-חָבּיבּ (בערבית:عبد الله بوحبيب; נולד ב-21 בנובמבר 1941), הוא כלכלן, סופר ודיפלומט לבנוני המכהן כשר החוץ בממשלת לבנון, מאז ספטמבר 2021. בו-חביב שימש בעבר במספר תפקידים בבנק העולמי, היה שגריר לבנון בארצות הברית, בו-חביב ייסד וניהל את מרכז עיסאם פארס ללבנון (באנגלית: Issam Fares Center for Lebanon) לחשיבה על מפלגתית, לקידום והבנת סוגיות עולמיות, אזוריות ומקומיות, המשפיעות על לבנון.
בו-חביב הוא נוצרי מרוני.
ראשית חייו וחינוך

בו חביב נולד בג'דיידה אל מאטן (אנ') (جديدة المتن), שמצפון לביירות. בשנת 1960 הוא סיים את לימודיו בבית הספר התיכון בברומנה (אנ') (برومانا) ולאחר מכן למד באוניברסיטה האמריקאית של ביירות(אנ'), שם קיבל, בשנת 1967 תואר ראשון בכלכלה ובשנת 1970 את התואר השני בכלכלה. הוא עבר ללמוד באוניברסיטת ונדרבילט בנאשוויל, טנסי ובשנת 1975 הוא קיבל את הדוקטורט שלו בכלכלה. עבודת הדוקטורט שלו הייתה על "אספקת הנפט הגולמי לטווח ארוך בארצות הברית".
תוך כדי לימודיו הוא לימד במחלקה לכלכלה של האוניברסיטה: כעוזר הוראה (1975-76), כעמית הוראה בכיר (1973-75).
קריירה

בשנת 1976, בו-חביב החל לעבוד בבנק העולמי, ככלכלן ולאחר מכן כפקיד הלוואות בכיר עד 1983.
בין השנים 1983–1990 כיהן בו-חביב כשגריר לבנון בארצות הברית, ולאחר מכן הוא שב לעבוד בבנק העולמי. ב-1992 ושימש כיועץ בכיר לסגן נשיא אזור המזרח התיכון וצפון אפריקה - MENA עד לפרישתו בשנת 2001.
בין השנים 2002–2003 הוא שימש כמרצה באוניברסיטת נוטרדאם, לבנון (NDU).
בו-חביב ללבנון ושימש כיועץ בכיר של סגן ראש ממשלת לבנון, עיצאם פארס, עד אוגוסט 2005.
מרכז עיצאם פארס ללבנון

בשנת 2007 בו-חביב הקים וניהל את מרכז עיסאם פארס ללבנון, המרכז אינו מזוהה פוליטית והוא צוות חשיבה אמריקאי בביירות, שמטרתו לקדם הבנה "מאוזנת ומציאותית של סוגיות אזוריות ופנימיות עולמיות מרכזיות המשפיעות על לבנון".
המרכז קרוי על שם עיסאם פארס (ער') (בערבית: عصام فارس) איש עסקים, מדינאי ופילנתרופ לבנוני.
לאורך שהותו בלבנון, בין השנים 2003–2015 הוא שימש כמרצה באוניברסיטת לה סאג'ס(אנ'), לבנון.
ספרים

בו-חביב כתב ששלושה ספרים:
הערכים והאינטרס של אמריקה: חצי מאה של מדיניות חוץ של ארצות הברית במזרח התיכון, 2019 (America's Values and Interest/ A Half Century of US Foreign Policy in the Middle East, 2019).
ספר בערבית: اللون الأصفر (תעתיק עברי: אל-דאו אל אצפר. מילולית: הצבע הצהוב), 1991, על מדיניות ארצות הברית כלפי לבנון, תיעוד של שבע שנותיו של בו חביב כשגריר לבנון בארצות הברית.
עבודת הדוקטורט שלו יצאה לאור בשנת 1979 כספר: אספקת הנפט הגולמי לטווח ארוך בארצות הברית (The Long-Run Supply of Crude Oil in the United States, (Vanderbilt University, 1975) published by Arno Press, NY, 1979).
במהלך שלושים השנים האחרונות בו-חביב פרסם מספר רב של מאמרים על לבנון בכתבי עת מדעיים, בעיתונות האזורית והבינלאומית.
חיים אישיים

בו-חביב נשוי לג'וליה סיברוק קול (Julia Seabrook Cole) ויש להם שלושה ילדים.
הערות שוליים

1 2 3 4  , Who’s in Lebanon’s new government?, L'Orient Today, 10 ספטמבר 2021
↑  Abdallah Bou Habib | Wilson Center, www.wilsoncenter.org (באנגלית)
↑  كان سفيرًا للبنان في واشنطن.. عبدالله ابو حبيب وزيرًا للخارجية في الحكومة الجديدة [הוא היה שגריר לבנון בוושינגטון. עבדאללה בו-חביב יהיה שר החוץ בממשלה החדשה], באתר dostor, ‏10 ספטמבר 2021
↑  Home Page, The Issam Fares Center for Lebanon
↑  Overview, The Issam Fares Center for Lebanon
↑  , Dr. Abdallah Bou habib, ahliahschool
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עבדאללה בו-חביב".
כריס סנונו

כריסטופר תומאס "כריס" סנונו (באנגלית: Christopher Thomas "Chris" Sununu; נולד ב-5 בנובמבר 1974) הוא פוליטיקאי אמריקאי חבר המפלגה הרפובליקנית, כיהן כמושל ניו המפשייר מינואר 2017 עד ינואר 2025.
ביוגרפיה

סנונו גדל בסיילם שבניו המפשייר, בנם של ננסי וג'ון סנונו. אביו כיהן כמושל ניו המפשייר בשנים 1983–1989 וכראש סגל הבית הלבן תחת נשיא ארצות הברית ג'ורג' הרברט ווקר בוש בשנים 1989–1991.
ב-1998 סיים תואר ראשון בהנדסת הסביבה מהמכון הטכנולוגי של מסצ'וסטס, לאחר הלימודים עבר כמהנדס בתחום של ניקוי אתרי פסולת מסוכנת. ב-2010 הוביל קבוצת משקיעים לרכישת אתר הנופש והסקי "Waterville Valley Resort" בניו המפשייר ושימש כמנכ"ל האתר.
ב-2010 נבחר לנציג המחוז השלישי במועצת המנהלים של מדינת ניו המפשייר, הוא נבחר לתקופות כהונה נוספות ב-2012 וב-2014. ב-2016 התמודד למשרת מושל המדינה, לאחר ניצחון דחוק בבחירות המקדימות של המפלגה הרפובליקנית, גבר בבחירות הכלליות על מועמד המפלגה הדמוקרטית ברוב של 48.84% לעומת -46.57%. ב-5 בינואר 2017 הושבע לתפקיד המושל.
סנונו נשוי לוואלרי והם הורים לשלושה.
סדונה

| --- | --- |

 מדינה:  ארצות הברית ארצות הברית
 תאריך ייסוד:  1902 
 שטח:  49.40153 קמ"ר
 גובה:  1,319 מטרים
 אוכלוסייה:  ‏
  ‑ בעיר:  9,684 (1 באפריל 2020)
 קואורדינטות:  34°51′36″N 111°47′21″W﻿ / ﻿34.86°N 111.78916666667°W﻿ / 34.86; -111.78916666667 
 אזור זמן:  UTC-7
 www.sedonaaz.gov
 he  Location of Sedona
 
קפלת הצלב הקדוש
סדונה היא עיר המשתרעת משני צדי קו המחוז בין קוקונינו ויאוואפאי בצפון אזור עמק ורדה באריזונה שבארצות הברית. במפקד האוכלוסין בשנת 2010, אוכלוסייתה מנתה 10,031 נפש. היא שוכנת בתוך היער הלאומי קוקונינו.
האטרקציה העיקרית של סדונה היא מערך תצורות אבן חול אדומה. אבני החול נראות כזוהרות בכתום ואדום מבריק כאשר הן מוארות על ידי השמש העולה או השוקעת. הסלעים האדומים מושכים מבקרים לפעילויות רבות, החל מעיסוקים רוחניים ועד מאות מסלולי הליכה ורכיבה על אופני הרים.
סדונה נקראה על שם סדונה אראבלה מילר שנבלי (1877–1950), אשתו של תיאודור קרלטון שנבלי, מנהל הדואר הראשון בעיר, שנודעה בהכנסת אורחים וחריצות.
היסטוריה > התיישבות אנגלו-אמריקאית

המתיישב הראשון, ג'ון ג'יי תומפסון, עבר לקניון אוק קריק בשנת 1876, לאזור הידוע בפרדסי האפרסק והתפוחים שלו. המתיישבים הראשונים היו חקלאים וחוואים. בשנת 1902, כאשר הוקם סניף הדואר בסדונה, היו ביישוב 55 תושבים. באמצע שנות החמישים, במדריך הטלפונים הראשון היו 155 שמות. חלקים מסוימים באזור סדונה לא חושמלו רק בשנות השישים.
סדונה החלה להתפתח כיעד תיירותי, בית נופש ומרכז פרישה בשנות החמישים. עיקר הפיתוח שנראה כיום נבנה בשנות השמונים והתשעים. נכון לשנת 2007, לא נותרו שטחים גדולים של אדמות לא מפותחות.
היסטוריה > קפלת הצלב הקדוש

בשנת 1956 הושלמה בנייתה של קפלת הצלב הקדוש. הקפלה מתנשאת לגובה של 21 מטרים מעל צוק של 300 מטר. המאפיין הבולט ביותר של הקפלה הוא הצלב. מאוחר יותר נוספה קפלה. בתוך הקפלה יש חלון וצלב עם ספסלים.
היסטוריה > מורשת קולנועית

סדונה הופיעה ביותר משישים הפקות הוליוודיות משנות הסרטים הראשונות ועד שנות השבעים. כבר בשנת 1923 שימשו הסלעים האדומים של סדונה מרכיב בהפקות הוליוודיות גדולות - כולל סרטים כמו Angel and the Badman ,Desert Fury ,Blood on the Moon ,Johnny Guitar ו-3:10 ליומה. עם זאת, הסביבה הוצגה בדרך כלל בפני הקהל כשטח טקסס, קליפורניה, נבאדה ואפילו שטח הגבול בין קנדה לארצות הברית. על שמה של נראה הסרט משנת 2011 "סדונה", המתרחש בקהילה.
היסטוריה > שריפות במאה ה-21

ב-18 ביוני 2006, שריפת שדה קוצים, שעל פי הדיווחים התחילה מחנאים, החלה כמייל אחד (1.61 ק"מ) צפונית לסדונה. השרפה של ברינס כילתה כ-17 קמ"ר ממסת ברינס, הר וילסון וקניון אוק קריק. ב-28 ביוני ששירות היערות USDA הכריז שהשתלט על השרפה במלואה. עלות הנזק נאמדה בכ־6.4 מיליון דולר.
ב־20 במאי 2014 התחילה שרפה מסיבה לא ידועה צפונית לסדונה בפארק המדינתי סלייד רוק. השרפה התפשטה על פני 21,227 אקר בקניון אוק קריק במשך תשעה ימים והצריכה פינוי תושבים. כביש המדינה 89A נפתח לפלגסטף ביוני, אך כל הגישה לחניה ולקניון הייתה סגורה לציבור עד 1 באוקטובר 2014.
גאוגרפיה

בסדונה יש חורפים מתונים וקיצים חמים.
על פי נתוני מפקד האוכלוסין של ארצות הברית, שטחה הכולל של העיר הוא 49.7 קילומטרים רבועים (19.2 מילים רבועים), מתוכם 0.1 קילומטרים רבועים (0.04 מילים רבועים) או 0.22% הם מים.
גאוגרפיה > פלורה

בסדונה יש הרבה שיחים ומיני עצים קטנים של אלונים מהמין Quercus turbinella ואוג Rhus ovata, ואוכלוסייה גדולה אלוני Quercus palmeri. ביער האגן הגדול יש עצים קטנים עד בינוניים רבים של אורן חד-מחטי מזן fallax, ערער אריזוני (Juniperus arizonica), ערער דפה (Juniperus deppeana), ערער יוטה, ערער חד-זרעי (Juniperus monosperma), ואוכלוסייה גדולה של ברוש קרח. בגבהים גבוהים יותר בקניון אוק קריק נמצאים ערער וירג'יניה, אורן דו-מחטי ואורנים אחרים.
גאוגרפיה > גאולוגיה

הסלעים האדומים של סדונה נוצרים על ידי שכבת סלע ייחודית המכונה תצורת גבעת שנבלי. תצורת גבעת שנבלי היא שכבה עבה של אבן חול בצבע אדום עד כתום שנמצאת רק בסביבת סדונה. אבן החול, שייכת לחבורת סופאי, הושקעה עד תור הפרם.
גאוגרפיה > אקלים

בסדונה יש אקלים צחיח למחצה. בינואר הטמפרטורה הגבוהה ביום ממוצע היא 14°C והנמוכה  1°C-. בחודש יולי הטמפרטורה הגבוהה הממוצעת היא 34°C והנמוכה 17°C. ממוצע המשקעים בעיירה הוא 19 אינץ' (480 מילימטרים).
מבט פנורמי סמוך לשדה התעופה של סדונה.
דמוגרפיה

על פי מפקד האוכלוסין בשנת 2000, התגוררו בעיר 10,192 נפשות, 4,928 משקי בית ו-2,863 משפחות. צפיפות האוכלוסייה הייתה 211.6 איש לקמ"ר. היו 5684 יחידות דיור בצפיפות ממוצעת של 118.0 לקמ"ר. ההרכב הגזעי של העיר היה 92.2% לבן, 0.5% שחור או אפרו אמריקאי, 0.5% אינדיאנים, 0.9% אסיה, 0.1% תושבי האוקיינוס השקט, 4.3% מגזעים אחרים ו-1.6% משני גזעים או יותר. 8.9% מהאוכלוסייה היו היספנים או לטינים מכל גזע.
במפקד 2000 התגוררו 7,229 בני אדם בחלקה של מחוז יוופאי (מערב) (70.9% מאוכלוסייתה) ו-2,963 התגוררו במחוז קוקונינו (מזרח) (29.1%). לפי שטח אדמה יוופאי היא 66.2% משטחה, לעומת 33.8% עבור קוקונינו.
בעיר האוכלוסייה מגוונת, עם 13.7% מתחת לגיל 18, 4.5% בין 18 ל־24, 21.2% בין 25 ל־44, 35.0% בין 45 ל־64, ו-25.6% שהיו בני 65 או מבוגר יותר. הגיל החציוני היה 50 שנה. על כל 100 נשים היו 88.1 גברים. על כל 100 נשים בגיל 18 ומעלה היו 85.9 גברים.
ההכנסה החציונית למשק בית בעיר הייתה 44,042 דולר, וההכנסה החציונית למשפחה הייתה 52,659 דולר. לגברים הכנסה חציונית של 32,067 דולר לעומת 24,453 דולר עבור נשים. ההכנסה לנפש בעיר הייתה 31,350 דולר. כ-4.7% מהמשפחות ו-9.7% מהאוכלוסייה היו מתחת לקו העוני, כולל 12.1% מבני 18 ו-5.0% מבני 65 ומעלה.
תשתיות > תחבורה

שדה התעופה סדונה הוא שדה תעופה כללי ללא מגדל פיקוח, שנמצא בתחומי העיר. שדות התעופה המסחריים הקרובים ביותר הם שדה התעופה פלגסטאף פוליאם (כ-42 ק"מ), שדה התעופה האזורי של פרסקוט (כ-109 ק"מ) ושדה התעופה של הפארק הלאומי גרנד קניון (כ-171 ק"מ) ושדה התעופה הבינלאומי פיניקס סקיי הארבור (כ-192 ק"מ).
תשתיות > בריאות

המרכז הרפואי עמק ורדה - קמפוס סדונה הוא מתקן אשפוז המספק שירותי חירום 24/7, טיפול בסרטן ושירותי בריאות באזור סדונה / אוק קריק. המתקן הוא חלק ממערכת הבריאות בצפון אריזונה.
תשתיות > בתי קברות

מקום הקבורה העתיק ביותר של סדונה הוא בית העלמין שורמן–רד רוק, משנת 1893. בית קברות לחלוצים הוא בית העלמין קוקס סידר גייט, שהחלו להיקבר בו בשנת 1918. בית הקברות הקהילתי של סדונה, הידוע גם בשם פארק הזיכרון של סדונה, נמצא בפיין דרייב.
מוסדות דת ותרבות

בנוסף למספר כנסיות הפועלות בסדונה, בעיירה נמצא גם בית כנסת המגדיר את עצמו כלא משויך לזרם דתי ספציפי, ובנוסף גם בית חב"ד.
העיירה מארחת מספר פסטיבלי מוזיקה וקולנוע שנתיים, וכן מרוצים. בעיירה נמצאות מספר רב של גלריות, כשמקור ההשראה לאמנות בגלריות הללו הוא לעיתים קרובות הנוף הטבעי הסובב את העיירה.
הערות שוליים

1 2  "Geographic Identifiers: 2010 Demographic Profile Data (G001): Sedona city, Arizona". U.S. Census Bureau, American Factfinder. אורכב מ-המקור ב-12 בפברואר 2020. נבדק ב-12 ביוני 2014. {{cite web}}:  (עזרה)
↑  Territorial Women's Memorial Rose Garden: Sedona Arabelle Miller Schnebly. (n.d.
↑  Heidinger & Trevillyan (2007).
↑  "Chapel of the Holy Cross". Sacred Destinations. 18 באפריל 2009. נבדק ב-18 במאי 2010. {{cite web}}:  (עזרה)
↑  Somerville, Slyvia. "Chapel of the Holy Cross,Sedona Architectural Landmark". Gateway To Sedona. Range Dog Publishing Inc. נבדק ב-9 בפברואר 2017. {{cite web}}:  (עזרה)
↑  McNeill, Joe.
↑  USDA Forest Service
↑  helpdesk@dms.nwcg.gov, InciWeb developed and maintained by USDA Forest Service, Fire and Aviation Management. "Slide Fire Information – InciWeb the Incident Information System". inciweb.nwcg.gov (באנגלית). נבדק ב-2018-04-24.
↑  Graham, Christopher Fox. "Oak Creek Canyon evacuated north of Slide Rock due to fire o". www.redrocknews.com – Sedona Red Rock News (באנגלית בריטית). נבדק ב-2018-04-24.
↑  "Oak Creek Canyon near Sedona to reopen Wednesday". azcentral (באנגלית). נבדק ב-2018-04-24.
↑  http://swbiodiversity.org/seinet/checklists/checklist.php?clid=105&pid=1
↑  https://www.conifers.org/pi/Pinus_monophylla.php
↑  "Sedona, Arizona – Climate Summary".
↑  Churches & Places of Worship Archives, Sedona Chamber of Commerce (באנגלית)
↑  את"ר חב"ד סדונה
↑  Signature Events | City of Sedona, www.sedonaaz.gov (באנגלית)
↑  Sedona Chamber of Commerce, Local Galleries, Visit Sedona (באנגלית)
| --- | --- |
בקרת זהויות :  GND: 4435716-3  MusicBrainz: 386a5e10-c750-4787-82e4-92ee13fb4a67  NKC: ge390958  VIAF: 143811974   WorldCat (עם VIAF): 143811974 
שריפת ברינס של 2006
מערב סדונה - כביש 89A
שדה התעופה סדונה
עינב

.
אשכול ענבים ירוקים
ענבי יין אדום
קערת צימוקים
העינב הוא פרי גפן היין. זהו ענבה, פרי לא קלימקטרי בעל זג (קליפה) דק ועשיר בצבענים וציפה מימית, שבתוכה 0–4 חרצנים. צבע העינב משתנה בתלות זן הגפן ויכול להיות סגול, אדום, ורוד או ירוק. לענבים צורה אליפטית. קיימים מאות זני ענבים, הנחלקים באופן מסורתי לענבי יין – המיועדים לייצור יין וגראפה, ענבי שולחן – המיועדים לאכילה כמות שהם, וענבי שולחן ויין – המתאימים לשני הייעודים. בנוסף, ניתן לצרוך ענבים בצורת צימוקים, ריבה, ג'לי, חומץ, תמצית זרעי ענבים, שמן זרעי ענבים, צ'ורצ'חלה (ממתק גרוזיני מסורתי) או דבשה. גם לחרצנים שימוש חשוב לתעשיית שמן מזרעי ענבים המשמש לבישול, לעיסוי ולרפואה. הליך קטיף הענבים נקרא בציר.
היסטוריה

ביות הענבים הסגולים התרחש במרכז אסיה‏. הופעת השמר בצורה טבעית על קליפת העינב הובילה לשימוש בפרי לייצור משקה אלכוהולי – יין. ההירוגליפים של מצרים העתיקה מתעדים את עיבוד הענבים הסגולים, דבר המיוחס גם ליוונים, לפיניקים ולרומאים. בתקופות מאוחרות יותר הענבים התפשטו לכל אירופה ומשם ליבשת אמריקה, אם כי ביבשת אמריקה היו קיימים זני גפן ילידיים עוד קודם, בעלי מאפיינים וענבים שונים במקצת מהגפן האירופאי־אסייתי. על פי נתוני 2022, פרו (1.34 מיליארד דולר) וצ'ילה (1.21 מיליארד דולר) הן שתי יצואניות הענבים הגדולות ביותר בעולם.
זג

הזג הוא קליפתו הדקה של העינב, העוטפת את ציפת הפרי שבה מצוי החרצן. הענבים הם הפרי היחיד שיש שם נפרד לקליפה שלהם. המקור למילה זג כקליפת הענבים הוא בדעת רבי יוסי במשנה, מסכת נזיר, פרק ו', משנה ב': "אלו הן חרצנים ואלו הן זגים? [...] רבי יוסי אומר שלא תטעה כזוג של בהמה החיצון זוג והפנימי ענבל."
לזגים יש חשיבות בעת הכנת היין: בעת הכנת יין אדום, הצבע מתקבל כתוצאה ממיצוי הפיגמנטים המצויים בזג במהלך תסיסת התירוש. לעומת זאת, בעת הכנת יין לבן התירוש נסחט בעדינות, ללא לחץ על הזגים, והם מופרדים מהתירוש. התירוש צבעו עכור־בהיר ולא אדום, בלי קשר מחייב לצבע הענבים ממנו הופק. לכן ניתן להפיק יינות אדומים מענבים ירוקים/צהבהבים ויינות לבנים מענבים אדומים. למשל שמפניה צרפתית אמיתית, שהיא צהבהבה ושקופה, מכינים מענבי פינו נואר שהם אדומים שחורים, ואותם רק סוחטים ולא משרים עם הקליפות.
השפעות בריאותיות

הזג חשוב לבריאות האדם כיוון שהוא מקור לוויטמינים ולסיבים תזונתיים. בקליפה מצויים ריכוזים גבוהים של פוליפנולים העוזרים למנוע דלקות כולל דלקות בוורידים ובלב. הפוליפנולים מכילים תרכובות רבות, בהן רסברטרול שהוא נוגד חמצון המנטרל רדיקלים חופשיים שעשויים לגרום לטרשת נפוצה, למחלות לב, לסרטן, למחלת אלצהיימר ולאובדן ראייה.
בחרצני הענבים יש הרכב כימי בשם פרואנטוציאנידין (אנ'). הוכח כי פרואנטוציאנידין מהווה יתרון כנגד מחלות רבות כגון דלקות, יתר לחץ דם, סוכרת, כיב עיכולי, זיהומים מיקרוביאליים ועוד. הרכב כימי זה משמש גם לתעשיית הקוסמטיקה בשל היותו נוגד חמצון.
ראו גם

גפן היין
עלי גפן
בציר (קטיף ענבים)
הערות שוליים

↑  Patrice This, Thierry Lacombe, Mark R. Thomas, Historical origins and genetic diversity of wine grapes, Trends in Genetics, Volume 22, Issue 9, September 2006, Pages 511-519
↑  ראו אמוץ כהן, חרצנים וזג, בית מקרא מ"ח, תשל"ב, עמ' 105-108. שם הכותב טוען שהמשמעות המקורית של חרצנים וזג איננה בהכרח קליפת הענב וגרעיניו, ומעלה אפשרויות אחרות.
↑  Wayne R. Leifert, Mahinda Y. Abeywardena, Cardioprotective actions of grape polyphenols, Nutrition Research 28, 2008-11, עמ' 729–737 doi: 10.1016/j.nutres.2008.08.007
↑  Qing Wang, Qi Yu, Min Wu, Antioxidant and neuroprotective actions of resveratrol in cerebrovascular diseases, Frontiers in Pharmacology 13, 2022-09-05 doi: 10.3389/fphar.2022.948889
↑  Madhavi Gupta, Sanjay Dey, Daphisha Marbaniang, Paulami Pal, Subhabrata Ray, Bhaskar Mazumder, Grape seed extract: having a potential health benefits, Journal of Food Science and Technology 57, 2020-04, עמ' 1205–1215 doi: 10.1007/s13197-019-04113-w
| --- | --- |
בקרת זהויות :  NLI: 987007538556005171  GND: 4117614-5  LCCN: sh85056460  NDL: 00560926  NKC: ph386351
ישראל פרלוב

ערך זה עוסק באיש ביטחון ישראלי. אם התכוונתם לאדמו"ר המכונה הינוקא מסטולין, ראו .
אין תמונה חופשית
ישראל פרלוב הוא איש מערכת הביטחון הישראלית, אשר שירת כראש חטיבת שבויים ונעדרים (שו"ן) במוסד למודיעין ולתפקידים מיוחדים.
ביוגרפיה

עם גיוסו לצה"ל שובץ בחיל השריון. עבר הכשרה כלוחם וקורס מפקדי טנקים. בהמשך השלים קורס קצינים ושימש במספר תפקידי פיקוד בחיל. במלחמת יום הכיפורים לחם פרלוב כמפקד גדוד טנקים בחטיבה 679 ברמת הגולן בקרבות בלימה קשים עד שנפצע. בשירותו במוסד לקח חלק בפעולות חשאיות מורכבות ובתפקידו האחרון שימש כרח"ט שו"ן. באותה עת יזם, תכנן ופיקד על מבצע "ימי שלכת", במהלכו גויס מקור מודיעיני בכיר אשר פגש פעמיים את רון ארד לאחר נפילתו בשבי. בעקבות זאת נקבעה ההנחה כי ארד מוחזק בידי איראן. בעקבות המבצע הוענק לפרלוב צל"ש מיוחד מטעם ראש הממשלה יצחק רבין. פרלוב פרש מן המוסד בשנת 1997.
לקריאה נוספת

ישראל פרלוב, רון ארד: מבצעי המוסד לאיתורו', הוצאת ידיעות ספרים, 2024.
רונן ברגמן, "נקודת האל חזור", הוצאת כנרת זמורה ביתן, 2007.
הערות שוליים

↑  המודיעין מול איראן והחזבאללה: הקש בדלת, פרק מן הספר הנקודת האל-חזור מאת רונן ברגמן כפי שהועלה באתר "LA israel",‏ 22 ביוני 2007.
↑  חטיבה 679, מתוך אתר "יד לשריון".
↑  רונן ברגמן, "נקודת האל חזור", הוצאת כנרת זמורה ביתן, 2007, עמודים 223-225.
↑   יוסי מלמן, לפני שיהיה מאוחר: הלקח הזועק מספרו של בכיר המוסד על רון ארד, באתר הארץ, 8 בינואר 2025
| --- | --- |
בקרת זהויות :  NLI: 987012805659205171  VIAF: 13171973944418031259   WorldCat (עם VIAF): 13171973944418031259 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
דוד קורן (פוליטיקאי)

ערך זה עוסק בפוליטיקאי ישראלי. אם התכוונתם לאדם אחר בשם זה, ראו .
דוד קורן (8 ביוני 1917 – 13 בינואר 2011) היה איש חינוך ופוליטיקאי ישראלי, ששימש חבר הכנסת מטעם "המערך" בכנסת השביעית וכנסת השמינית. כיהן גם כראש המועצה האזורית סולם צור וכנשיא המכללה האקדמית גליל מערבי.
ביוגרפיה

קורן נולד בירושלים בשם דוד קורונל. נצר לאברהם שניור קורונל. קורן סיים את לימודיו בגימנסיה העברית רחביה בשנת 1934, ובתום לימודיו יצא להכשרה בנענה (לימים קיבוץ נען).
קורן, שהצטרף למחנות העולים, היה בשנים 1936–1938 בקומונה של התנועה בתל אביב. בתקופה זו שימש, בין היתר, כמרכז השכבה הצעירה של התנועה בעיר. ב-1938 הצטרף ל"קבוצת החוגים" ברעננה, ולאחר מספר חודשים יצא להכשרה בסדום, שם עבד במפעלי האשלג. במקום זה פגש את אשתו לעתיד, חנה פנט.
בשנת 1939 נמנה עם מייסדי בית הערבה. לאחר שנשא את חנה לאישה, הקים בקיבוץ את משפחתו, שכל בו את בנו גדעון והתגורר בו עד 1948. בשנים אלה יצר קשרים בין הקיבוץ לערבים בסביבה ובעבר הירדן. בשנת 1949, לאחר שחל פיצול בקבוצת מפוני בית הערבה שעברו לשפיים, עברו קורן וחבריו לגליל המערבי, ויחד עם גרעין של תנועת "הבונים", הקימו את קיבוץ גשר הזיו. מאוחר יותר התמנה קורן למזכיר הקיבוץ.
עם הקמת חיל האוויר הישראלי ב-1948, מונה קורן, על-פי בקשתו של דוד בן-גוריון, לשמש כראש מחלקת כוח האדם בחיל. בשנים 1951–1952, שימש כקצין החינוך של הנח"ל. לאחר תפקיד זה החליט לפרוש, לפחות לזמן מה, מן הצבא ולחזור לפעול לביסוס הקיבוץ שנמנה עם מקימיו. בשנים 1953–1957 לימד תנ"ך ומתמטיקה (מקצועות בהם הצטיין כנער) בבית הספר היסודי בקיבוץ גשר הזיו, ושימש גם כמנהל בית הספר. בשנתיים שלאחר מכן הקים את בית הספר התיכון "סולם צור", לימד בו וניהל אותו.
בשנים 1959–1961 כיהן כראש אגף הנוער והנח"ל במשרד הביטחון. לאחר מכן, כיהן במשך כשלוש שנים כמזכיר קיבוץ גשר הזיו. בתפקיד זה הקים וניהל את בית ההארחה שבמקום. בהיותו חבר מפלגת רפ"י, שהתאחדה עם המערך, בשנים 1969–1977 כיהן כחבר הכנסת מטעם המערך. הוא נחשב למקורב בין השאר לדוד בן-גוריון, לגולדה מאיר, למשה דיין ולשמעון פרס.
בשנים 1968–1969 ו-1979–1981, כיהן כראש המועצה האזורית סולם צור ועסק בפיתוח התיירות באזור. בשנת 1982 הוקמה מועצה אזורית מטה אשר כאיחוד של המועצות האזוריות סולם צור, געתון ונעמן. קורן שימש במשך שש שנים כסגן ראש המועצה האזורית המאוחדת. בשנים 1978–1980 עמד בראש "האגודה לפיתוח הגליל המערבי". בתפקיד זה תרם רבות להקמת יישובים בחבל תפן ובמשגב.
קורן היה ממייסדי המכללה האקדמית גליל מערבי, וכיהן בהתנדבות כנשיא המכללה בשנים 1985–2003. בשנת 2008, הוענק לו "אות יקיר המכללה".
בשנת 1994 היה קורן חלק מהמשלחת שיצאה לבית הלבן לחתימת הסכם השלום בין ישראל לירדן, כאורחו של יצחק רבין.
בשנת 1996 התאלמן. הותיר חמישה ילדים.